ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
ଅଭୂତପୂର୍ବ ସଫଳତାକୁ ଚିହ୍ନଟ କରିବା ଅବସରରେ ଜିଇଏମ୍ ପକ୍ଷରୁ ସପ୍ତମ ପ୍ରତିଷ୍ଠା ଦିବସ ପାଳିତ
ଦେଣନେଣର ମୂଲ୍ୟ ଏବଂ କ୍ରେତା-ବିକ୍ରେତା ପରିସ୍ଥିତିର ମୂଲ୍ୟ ଏବଂ ବ୍ୟାପକତାରେ ଜିଇଏମ୍ ଏକ ସବୁଠାରୁ ବୃହତ୍ତମ ସର୍ବସାଧାରଣ କ୍ରୟ ପୋର୍ଟାଲ ରେ ପରିଣତ ହୋଇଛି
ସରକାରୀ ଇ-ମାର୍କେଟପ୍ଲେସ୍  ଏହାର ସପ୍ତମ ପ୍ରତିଷ୍ଠା ଦିବସ ପାଳନ କରିଛି। ଏହା ଭାରତର ସାର୍ବଜନୀନ କ୍ରୟ କ୍ଷେତ୍ରରେ ପ୍ରଗତିର ପ୍ରତୀକ ରୂପେ ଉଭା ହୋଇଛି। ସକାରାତ୍ମକ ପରିବର୍ତ୍ତନ କୁ ପ୍ରୋତ୍ସାହିତ କରିବା ପାଇଁ ଜିଇଏମ୍ କ୍ରମାଗତ ଭାବରେ ଏକ ଅତୁଟ ପ୍ରତିବଦ୍ଧତା ପ୍ରଦର୍ଶନ କରିଛି, ଏବଂ ଗତ ସାତ ବର୍ଷ ମଧ୍ୟରେ ଏହାର ଯାତ୍ରା ଉଲ୍ଲେଖନୀୟ ସଫଳତା ଦ୍ୱାରା ଚିହ୍ନିତ ହୋଇଛି, ଯାହା ଏହାକୁ ଉଭୟ କାରବାର ମୂଲ୍ୟ ଏବଂ କ୍ରେତା-ବିକ୍ରେତା ଇକୋସିଷ୍ଟମର ବ୍ୟାପକତା ଦୃଷ୍ଟିରୁ ଏକ ବୃହତ୍ତମ ସର୍ବସାଧାରଣ କ୍ରୟ ପୋର୍ଟାଲରେ ପରିଣତ କରିବା ପାଇଁ ପ୍ରେରଣା ଦେଇଛି କ୍ରେତା-ବିକ୍ରେତା ପରିସ୍ଥିତର କାରବାର।
ଆଶ୍ଚର୍ଯ୍ୟଜନକ ଭାବେ କମ୍ ସମୟ ମଧ୍ୟରେ ଜିଇଏମ୍ ଦକ୍ଷିଣ କୋରିଆର କୋନେପ୍ସ ଏବଂ ସିଙ୍ଗାପୁରର ଗେବିଜ୍ ଭଳି ପ୍ରସିଦ୍ଧ ସର୍ବସାଧାରଣ କ୍ରୟ ପ୍ଲାଟଫର୍ମର ସଫଳତାକୁ ଅତିକ୍ରମ କରିଛି। ବିଶେଷ କରି ଚଳିତ ବର୍ଷ ଜିଇଏମ୍ ର ଉଲ୍ଲେଖନୀୟ ଅଭିବୃଦ୍ଧି ଘଟିଛି, ଯାହା ୨୦୨୨-୨୩ ଆର୍ଥିକ ବର୍ଷ ପାଇଁ ସଫଳ ବ୍ୟାବହାରିକ ମୂଲ୍ୟ ରେ ୨ ଲକ୍ଷ କୋଟି ଟଙ୍କାର ମାଇଲଖୁଣ୍ଟ ହାସଲ କରିଛି, ଯାହା ଗୋଟିଏ ବର୍ଷ ଅଭିବୃଦ୍ଧି ଦ୍ୱିଗୁଣିତ ବୃଦ୍ଧିର ପ୍ରତିନିଧିତ୍ବ କରୁଛି।
ସେବା କ୍ଷେତ୍ରରେ ଜିଇଏମର ସମ୍ପ୍ରସାରଣ ଏହାର ତ୍ୱରାନ୍ୱିତ ଗ୍ରହଣକୁ ପ୍ରୋତ୍ସାହିତ କରିବାରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଛି । ବର୍ତମାନ ଏହି ପ୍ଲାଟଫର୍ମରେ ୨୮୦ରୁ ଅଧିକ ବର୍ଗରେ ୨.୭୫ ଲକ୍ଷରୁ ଅଧିକ ସେବା ଉପଲବ୍ଧ ରହିଛି, ଯେଉଁଥିରେ ୩୪ ଲକ୍ଷରୁ ଅଧିକ ଉତ୍ପାଦ ରହିଛି ।ଏହି ବ୍ୟାପକ ଅଫର ଜିଇଏମକୁ ସମଗ୍ର ଦେଶରେ ସରକାରୀ ବିଭାଗଗୁଡିକ ପାଇଁ ଆବଶ୍ୟକ ସମସ୍ତ ଉତ୍ପାଦ ଏବଂ ସେବାଗୁଡିକ ପାଇଁ ୱାନ୍-ଷ୍ଟପ୍ ସମାଧାନ ଭାବରେ ଅବସ୍ଥାପିତ କରେ ।
ପୋର୍ଟାଲର ରଣନୈତିକ ସମ୍ପ୍ରସାରଣ ଫଳରେ ବିଭିନ୍ନ ରାଜ୍ୟ ସରକାର ଏବଂ ଆନୁସଙ୍ଗିକ ସଂସ୍ଥାଦ୍ୱାରା ଦିଆଯାଇଥିବା ଅର୍ଡରରେ ଯଥେଷ୍ଟ ବୃଦ୍ଧି ଘଟିଛି । ୨୨-୨୩ ଆର୍ଥିକ ବର୍ଷରେ ରାଜ୍ୟଗୁଡ଼ିକ ପ୍ରାୟ ୪୨,୦୦୦ କୋଟି ଟଙ୍କାର ଅର୍ଡର ମୂଲ୍ୟ କାରବାର କରିଥିବାରୁ ଏହି ଯୋଗାଯୋଗ ଅତ୍ୟନ୍ତ ଆଶାଜନକ ରହିଛି, ଯାହା ପ୍ରାୟତଃ ବୃଦ୍ଧି ହୋଇଛି। କି ୨୧-୨୨ ଆର୍ଥିକ ବର୍ଷର କାରବାର ମୂଲ୍ୟ ତୁଳନାରେ ପ୍ରାୟ ୩୫% ଅଧିକ। ଜିଇଏମ୍ ର ସଫଳତା ତୃଣମୂଳ ସ୍ତରରେ ଏହାର ଉପସ୍ଥିତି ପର୍ଯ୍ୟନ୍ତ ବିସ୍ତାରିତ ହୋଇଛି, ଯାହା ପଞ୍ଚାୟତଗୁଡିକ ଦ୍ୱାରା କ୍ରୟ କୁ ସୁଗମ କରିବାରେ ସୁବିଧା ପ୍ରଦାନ କରିଥାଏ। ଏହାବ୍ୟତୀତ, ସିଷ୍ଟମ ଏକୀକରଣ ଏବଂ କୋର ବ୍ୟାଙ୍କିଙ୍ଗ୍ ସମାଧାନ ଭଳି ସେବା ପାଇଁ ରାଷ୍ଟ୍ରାୟତ୍ତ ବ୍ୟାଙ୍କଗୁଡ଼ିକ ସହିତ ଯୋଗାଯୋଗ ଅନ୍ତର୍ଭୁକ୍ତ ଅଭିବୃଦ୍ଧି ପ୍ରତି ଏହାର ପ୍ରତିବଦ୍ଧତାକୁ ଦର୍ଶାଇଥାଏ।
ସିପିଏସ୍ଇ ଏବଂ ଆନୁଷଙ୍ଗିକ ସଂସ୍ଥା ସମେତ କେନ୍ଦ୍ରୀୟ କ୍ରେତାମାନେ ୨୦୨୨-୨୩ ଆର୍ଥିକ ବର୍ଷରେ ଜିଇଏମ୍ ଉପରେ ୧୦୦ କୋଟି ଟଙ୍କାରୁ ଅଧିକ ମୂଲ୍ୟର ୭୦ରୁ ଅଧିକ ବିଡ୍ ଜାରି କରିଛନ୍ତି। ଫେବୃଆରୀ ୨୦୨୩ରେ ଏକ ଐତିହାସିକ ମାଇଲଖୁଣ୍ଟ ହାସଲ ହୋଇଥିଲା ଯେତେବେଳେ ଏନଟିପିସି ଲିମିଟେଡ୍ ୨୦,୦୦୦ କୋଟି ଟଙ୍କାରୁ ଅଧିକ ମୂଲ୍ୟର ଅର୍ଡର ଦେଇଥିଲା – ଯାହା ଜିଇଏମ୍ ଇତିହାସରେ ସର୍ବବୃହତ ଥିଲା । ବିଶେଷ ଭାବେ, ଏହି ମଞ୍ଚ ସ୍ୱାସ୍ଥ୍ୟ ଓ ପରିବାର କଲ୍ୟାଣ ବିଭାଗର ସାର୍ବଜନୀନ ଟିକାକରଣ କାର୍ଯ୍ୟକ୍ରମ ଅଧୀନରେ ଟିକା କିଣିବାରେ ମଧ୍ୟ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲା।
୨୦ରୁ ଅଧିକ ଶିଳ୍ପ ସଂଘ ସହିତ ଜିଇଏମ୍ ର ସହଯୋଗ ସ୍ଥାନୀୟ ଅଣୁ ଓ ଲଘୁ ଉଦ୍ୟୋଗ  ଏବଂ ଲଘୁ ଉଦ୍ୟୋଗଗୁଡ଼ିକ ପାଇଁ ସମର୍ଥନ ବୃଦ୍ଧି କରିବାରେ ପ୍ରମୁଖ ଭୂମିକା ଗ୍ରହଣ କରିଛି। ଜୁଲାଇ ୨୦୨୩ ସୁଦ୍ଧା ପ୍ରାୟ ୬.୫ ନିୟୁତ ବିକ୍ରେତା ଏବଂ ୭୦,୦ ସରକାରୀ କ୍ରେତା ପ୍ଲାଟଫର୍ମରେ ପଞ୍ଜୀକୃତ ହେବା ସହିତ, ସମୁଦାୟ ଜିଏମଭି ୪.୫ ଲକ୍ଷ କୋଟି ଟଙ୍କା ଅତିକ୍ରମ କରିଛି, ଯାହା ପ୍ଲାଟଫର୍ମର ସ୍ଥାୟୀ ପ୍ରଭାବକୁ ଦର୍ଶାଏ ।
ଜିଇଏମ୍ ର ସଫଳତାର ଏକ ବିଶେଷତ୍ୱ ହେଉଛି ଖର୍ଚ୍ଚ ସଞ୍ଚୟ ପ୍ରତି ସମର୍ପଣ, ଯାହା ୨୦୧୬ ରୁ ସରକାର ୪୫,୦୦୦ କୋଟି ଟଙ୍କାରୁ ଅଧିକ ସଞ୍ଚୟ କରିବାରେ ସକ୍ଷମ ହୋଇଛନ୍ତି। ଅର୍ଥନୈତିକ ସର୍ବେକ୍ଷଣ ୨୦୨୧-୨୨ ଅନୁଯାୟୀ, ଜିଇଏମ୍ ର ମୂଲ୍ୟ ୨୨ଟି ସାମଗ୍ରୀ ମଧ୍ୟରୁ ୧୦ଟି ପାଇଁ ଅନ୍ୟ ଅନଲାଇନ୍ ପ୍ଲାଟଫର୍ମ ତୁଳନାରେ ୯.୫% କମ୍ ଥିଲା। ଜିଇଏମ୍ ର ପରିବର୍ତନଶୀଳ ଯାତ୍ରା ଅତ୍ୟାଧୁନିକ ଜ୍ଞାନକୌଶଳ ଏବଂ ଅଭିନବତା ଦ୍ୱାରା ପରିଚାଳିତ ସ୍ୱଚ୍ଛତା, ଦକ୍ଷତା ଏବଂ ଅନ୍ତର୍ଭୁକ୍ତୀକରଣର ପ୍ରମାଣ ।
ଆଗକୁ ଦେଖିଲେ, ଜିଇଏମ୍ ସଂଘୀୟ ସ୍ତରରେ ଏହାର ପହଂଚକୁ ସର୍ବାଧିକ କରିବାକୁ ପ୍ରତିଶ୍ରୁତିବଦ୍ଧ ଏବଂ ଜନସାଧାରଣଙ୍କ ସଞ୍ଚୟ ବୃଦ୍ଧି ପାଇଁ ଉପଯୁକ୍ତ ପ୍ରକ୍ରିୟା ଏବଂ ନୀତି ପ୍ରସ୍ତୁତ କରୁଛି । ଜିଇଏମ୍ ପରିବର୍ତ୍ତନର ଏକ ଯୁଗର ନେତୃତ୍ୱ ନେଉଛି, ଯାହା ଭାରତର ସାର୍ବଜନୀନ କ୍ରୟ କ୍ଷେତ୍ରକୁ ସଫଳତା ଏବଂ ସମୃଦ୍ଧିର ଅଧିକ ଉଚ୍ଚତା ଆଡକୁ ଆଗେଇ ନେଉଛି ।
ଜିଇଏମ୍ ବିଷୟରେ
ସରକାରୀ ଇ-ମାର୍କେଟପ୍ଲେସ୍  ହେଉଛି ସର୍ବସାଧାରଣ କ୍ରୟ ପାଇଁ ଭାରତର ଅନଲାଇନ୍ ମାର୍କେଟପ୍ଲେସ୍ । ୨୦୧୬ରେ ଆରମ୍ଭ ହୋଇଥିବା ଜିଇଏମ୍ ସରକାରୀ ବିଭାଗ, ସଂଗଠନ ଏବଂ ପିଏସ୍ୟୁଗୁଡ଼ିକ ପାଇଁ ସ୍ୱଚ୍ଛ ଏବଂ ଦକ୍ଷ କ୍ରୟ ସୁବିଧା ପ୍ରଦାନ କରୁଛି। ବିଭିନ୍ନ ପ୍ରକାର ଉତ୍ପାଦ ଏବଂ ସେବା ସହିତ, ଜିଇଏମ୍ ଭାରତରେ ସର୍ବସାଧାରଣ କ୍ରୟ କ୍ଷେତ୍ରରେ ପରିବର୍ତ୍ତନ ଆଣିଛି।